|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 3. разред основне школе** | | | | |
| УЏБЕНИК: **Alex et Zoé 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 9** | | ОДЕЉЕЊЕ**:** | | ДАТУМ**:** |
| Наставна тема: | **2. Mes heures** | | | |
| Наставна јединица: | **Quelle heure est-il?** | | | |
| Тип часа: | Обрада | | | |
| Циљ часа: | Усвајање једноставних исказа који се односе на хронолошко време. Постављање питања и давање одговора који се односе на сате и минуте. | | | |
| Очекивани исходи: | На крају часа, ученик ће бити у стању да:  – разуме и саопшти једноставне исказе који се односе на хронолошко време;  – разуме и саопшти једноставне исказе који се односе на бројеве | | | |
| Међупредметне компетенције: | Комуникација, одговорно учешће у демократском друштву | | | |
| Облик рада: | Фронтални, индивидуални | | | |
| Наставне методе: | Демонстративна, вербална | | | |
| Наставна средства: | Уџбеник, радна свеска, приручник за наставнике, ЦД  За сваког ученика по један листић са написаних десет бројева од 1 до 60.  За наставика припремити 60 малих папирића са појединачно написаним бројевима од 1 до 60. Може послужити и готова друштвена игра БИНГО. | | | |
| Корелација са другим предметима: | Грађанско васпитање, математика. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | После уобичајеног поздрављања наставник замоли једног ученика да подели папириће са бројевима. Сваки ученик добија комбинацију десет различитих бројева од 1 до 60. Затим наставник извлачи папирић са неким бројем, изговара га, а ученици на својим листићима заокружују или покривају неким предметом тај број, уколико га имају у комбинацији. Игра се завршава када се јави ученик који је заокружио свих десет бројева, изговарајући БИНГО. | | | |
| **Главни део:**  ( 30 минута) | Активност бр.1  Наставник позива ученике да отворе уџбенике, стр. 8 и погледају вежбу Е. Ученици најпре на матерњем језику говоре колико је сати. Затим слушају аудио запис ЦД 1/13, на коме Ратафиа изговара време. Уколико пажљиво слушају, ученици ће приметити да оно што чују и оно што пише на слици није исто. Наставник објашњава да се време може изразити на два начина:  8:50 Il est huit heures cinquante / Il est neuf heures moins dix.  9:15 Il est neuf heures quinze / Il est neuf heures et quart.  9:30 Il est neuf heures trente /Il est neuf heures et demie.  9:45 Il est neuf heures quarante-cinq / Il est dix heures moins le quart.  Активност бр.2  Ученици у својим свескама цртају часовнике са слике и преписују са табле време. | | | |
| **Завршни део:**  (5 минута) | Наставник пушта аудио запис са ЦД 1/14, вежба F, ученици слушају, понављају колико је сати и траже одговарајућу слику. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |